август 2014 – Rayna Stoyanova MD
Happy & Healthy през новата учебна година
петък август 29th, 2014 rayna Здравословно хранене
В съботния ден Happy&Healthy ще бъде част от ежегодната инициатива на Англо-американското училище, която събира ученици и родители преди старта на учебната година.
Нашият екип, начело с д-р Райна Стоянова, ще бъде заедно с тях да, за да запознае малчуганите с добрите хранителни навици и ползите от здравословната храна, за да растат здрави и в добра физическа форма, да запаметяват уроците си по-лесно и да се радват с връстниците си на най-разнообразни забавления.
Приготвили сме им игри на въже, скачане на ластик, федeрбал, скачане на дама и така, чрез увлекателни развлечения, ще се учим и забавляваме заедно, за да дадем един успешен, здравословен и усмихнат старт на новата учебна година!
Англо-американско училище, д-р Райна Стоянова, здраве, старт, уикенд
Отслабване на всяка цена! Д-р Стоянова пред News 7
вторник август 26th, 2014 rayna Здравословно хранене
Провокирана от предстоящото ми участие в сутрешния блок на ТВ7, реших да формулирам в мен – лекар и същевременно жена /повярвайте, доста суетна жена/ мотивите на една млада дама буквално да убие себе си от свръхприем на хранителна добавка за отслабване.
Всеки иска да изглежда добре, а в днешно време суетата е присъща на мъжете точно токова, колкото и на жените. Искаме, обаче, всичко да се случва с минимално или дори ако може никакви усилия и лишения, и по най-бързия начин….
Е, ще ви разочаровам….все още няма измислен толкова лесен начин, колкото ни го внушават в рекламите….
Отслабването, когато е желано и препоръчително, безспорно подобрява както физическото, така и емоционалното ни здраве. Масово, обаче, се прибягва до допълнителни средства, а именно хранителни добавки, въздействащи върху метаболизма, апетита и абсорбцията на определени хранителни вещества, най-често препоръчани от приятелка или инструктор по спорт, но най-страшното е, че много малко са тези от нас, които действително се интересуват от съдържанието в кутийката – важното е, че е “модерно”, че обещава резултати, че се рекламира от идолите ни – все въздействащи маркетингови трикове, но пък дали не превръща много слепи последователи в жертви?
Тъй- като преди всичко съм лекар и съм научена да помагам на хората с теоретичните си и практически познания, реших да направя кратка актуална справка на съществуващите на пазара продукти с претенции “да стопят излишното тегло” . Повярвайте ми – невъзможно е или по-скоро няма как да е “кратка’ – особено що касае “добавките”, които не преминават през необходимите клинични проучвания и одобрението на ИАЛ /изпълнителната агенция на лекарствата/.
През 2008 година от пазара се блокира и изтегли обявения за хранителна добавка продукт Ли Да ДайДайХуа, поради установено несъответствие с изискванията , отнасящи се до първа степен от класификацията на степента на риска за здравето, дължащ се на лекарствени продукти . Активното вещество Sibutramin се съдържа в количества многократно превишаващи тези в разрешените за употреба с режим на отпускане “по лекарско предписание” – Редуктил и Линдакса.
Проблемът с фалшивите лекарства от тогава нарастна със застрашителна скорост… Данни на СЗО сочат, че оборотът в световен мащаб наближава повече от 80 млрд. долара годишно, като най-голям хит са фалшивите копия на медикаменти, лекуващи еректилна дисфункция.
Няма никаква гаранция за качество, а смъртните случаи при употребата на такива медикаменти не са изключение.
Цените им са атрактивно ниски и освен в специализираните сайтове, оферти за тях изникват и сред обявите на популярни интернет страници. И ето пореден смъртен случай на жена, почти дете, предозирала с подобни таблетки за отслабване.
Знанията ми в областта на правото са нулеви и затова цитирам директно закона:
Според чл. 81а от Закона за лекарствените продукти в хуманната медицина фалшиво лекарство е това, при което върху опаковката или в листовката “има неверни данни за неговите идентичност (например подвеждащо твърдение относно името, състава, количеството на активното вещество в дозова единица или други елементи), история или произход (например подвеждащо твърдение относно производителя, държавата, в която е произведено, държавата на произход или притежателя на разрешението за употреба).
Фалшивият лекарствен продукт може да съдържа правилните съставки или други съставки, да не съдържа активно вещество, да съдържа активно вещество в различно от правилното количество или да е с фалшифицирана опаковка.
В случая, не е ясно какви са били подтиците на момичето, решило да сложи нарочно или без иска край на живота си с чрез свръхприем на “хапчета” за отслабване, но масовото невежество и нежеланието на хората да знаят все пак какво приемат, какви са рисковете, струват ли си, добива мащабни размери…
Ето една лесна за разбиране класификация на т. нар. фет-бърнери, която се опитах да сформирам с помощта на няколко учебника за добавки и лекарства, с които разполагам:
Липотропни фетбърнъри – група добавки, обединени по това, че активните им съставки оптимизират изгарянето на мазнини, като подпомагат биохимията на тялото, без да стимулират нервната система. Тази група хранителни добавки за отслабване е функционално отделена от класа на фетбърнърите.
Типични представители във формулите на липотропните фетбърнъри са:
L-карнитин, L-метионин, фосфатидил холин, инозитол и др.
Термогенни фетбърнъри – добавки, които стимулират метаболизма на спортуващите с цел по-голям толеранс към изгаряне на калории. Характерно за термогениците е, че повишават телесната температура на спортуващия (термогенеза), за да улеснят изгарянето на мазнини.
Пример е веществото йохимбин – алфа -2 -адренергичен блокер, естествен алкалоид, извличан от кората на африканското дърво Йохимба или от кората на Ипоруро и Рауволфия, Югоизточна Азия. Най-ценено качество на екзотичното вещество още от времето на древните народи е неговото силно въздействие върху половата система. Йохимбин е един от най-мощните афродизиаци- увеличава желанието за секс и сексуалната издръжливост. С помощта на йохимбин целящите да отслабнат ще могат да се отърват от излишните мазнини от най-проблемите зони. Те са най-често бедрата при жените и коремът при мъжете.
За разлика от хранителните добавки, йохимбинът, като йохимбин хидрохлорид влиза в състава на редица одобрени в ЕС фармацевтични продукти. При извършените по стандарт клинични проучвания са установени следните неблагоприятни странични ефекти, които е възможно да бъдат получени и вследствие на употребата на алкалоидите в състава на хранителни добавки.
Те са: главоболие, гадене, често уриниране, безсъние, безпокойство, диария и генитални болки. Описани са и единични случаи на интоксикация с препарати, съдържащи йохимбин като симптомите, които са установени са хипертонична криза, симптоми на мания, възбуда, остро безпокойство, загуба на съзнание.
Научното становище относно оценка на безопасността при употребата на Йохимбин заключава точно преди 1 година на 01.08.2013 г следното:
“Заключението, извършено на базата на обширен анализ на наличната научна литература относно токсикологичните особености, биологичната достъпност, генотоксичността, метаболитите на алкалоидите и тяхната екскреция от организма, е че характеристиките на състава на кората на йохимбе не са достатъчни, за да се направи категорично заключение относно тяхната безопасност във вида, в който се предлагат като хранителни добавки. По тази причина, експертите не биха могли да предоставят аргументирана препоръка относно дневния прием на кора от йохимбе или аналог като концентрация на алкалоидите в състава на хранителни добавки, които не пораждат опасения относно здравето. След провеждането на приблизителна оценка на експозицията на йохимбин в състава на хранителни добавки е доказано, че теоретичната максимална дневна доза може да надвиши максималната одобрена дневна доза йохимбин като лекарствен продукт. “
Фет блокери – те улавят мазнините в стомашния тракт и изхвърлят по естествен начин до 12 гр. мазнини поети с храната, преди те да бъдат транспортирани до мастните депа в тялото. Намаляват нивата на урея в кръвта. Намаляват лошия и увеличават нивата на добрия холестерол. Такъв е например хитозанът – получен от хитиновите обвивки на ракообразни, който действа като “гъба” за приетите с храната мазнини или орлистатът, който пък блокира ензима- липаза, отговорен за разграждането на мазнините в стомашно-чревния тракт.
Колкото и да е странно някои видове масти спомагат отслабването. В тази група попада конюгирана линолова киселина (CLA), която е мастна киселина и е естествена натурална съставка, намираща се в млечните продукти и червеното месо.
От резултатите на клинични изследвания се заключава, че CLA спомага редуцирането на мазнините в тялото и образуването на мускулна маса. Ефектът на добавката е наблюдаван при група хора с наднормено тегло, които взимат по 3,2 г от киселините всеки ден в продължение на шест месеца. В края на периода се оказва, че те са отслабнали повече.
Конюгираната линолова киселина обаче има някои странични ефекти – дразни стомаха, предизвиква диария и повръщане.
Тук трябва някъде да класирам като растителни или плодови фет-бърнери и малиновите кетони и зеленото кафе, и аkай-бери-то, екстрактът от манго и ананас, но за съжаление няма издържани проучвания, които да аргументират ефектите им, затова няма да се спирам. Популярност доби и Худията с известния вече сред българките препарат – Липовон. Смята се, че това рядко растение намалява желанието да се яде сладко. Истината е, че научният свят все още не знае, дали би могла да действа, когато се взема по стандартния начин – през устата.
Нека завърша този текст с послание към всички гонещи бързи ефекти – посъветвайте се със специалист и преценете дали състоянието ви позволява, кога и в каква доза трябва да приемате лекарствени средства и/или хранителни добавки. Четете етикетите на продуктите и се отнасяйте отговорно към всяка съставка, защото рискът, който поемате, надявам се да съм успяла да ви убедя – никак не е малък.
д-р Райна Стоянова, лесно, отслабване, рискове, фет-бърнъри, хранене, цена
петък август 15th, 2014 rayna Здравословно хранене, Любопитно
Затопляне търпят храните, които съдържат цели зърна, тъй като най-малко губят хранителна си стойност и съставът им при притопляне остава относително непроменен. Тук се включват: ориз, просо, амарант, киноа, ечемик, елда и овес. Високо рискови храни, които не търпят подгряване са тези, които иначе се обработват при ниски температури, като птици, варена и пушена риба (сьомга, скумрия, треска), сурови или недостатъчно готвени ракообразни и миди, млечни продукти и храни, направени с мляко, сирене и яйца. За ястия с тези съставки подгряването не трябва да бъде опция. Когато се приема студена храна, организмът стопля храната, за да й придаде подходяща за смилане и усвояване температура. Нищо не би могло да влезе в кръвообращението, ако не е предварително затоплено. Тази операция има своята калорийна стойност и тя се изважда от калорийната стойност на поетата храна, така че хапването на студена храна има диетични ползи, макар вкусовите качества да не са същите. Ето няколко съвета за притопляне на храната, така че да запазим максимално хранителните им стойности:
събота август 2nd, 2014 rayna Здравословно хранене
Полезно ли е да се пие топла вода с лимон сутрин? Защо се казва, че лимонът създава алкална среда, след като е кисел? /читател на 40 г./
Водата винаги е отличен избор за старт на деня. Пиенето на хладка или топла вода сутрин на гладно е един чудесен ритуал. Големият народен лечител Петър Димков го препоръчва като един от основните си съвети за прочистване на организма и кожата. Елементарно хигиенно правило е всеки ден дори по три пъти – сутрин, на обяд и вечер преди ядене, да изпиваме по чаша чиста гореща вода, като своеобразна “вътрешна баня”, за да отмием стената на стомашночревния тракт от насъбралите се секрети.
Модерно направление в диетологията е т. нар Детокс-изчистване на организма от всички токсини, шлаки и активизиране на възстановителните му процеси. Изпиването всяка сутрин на гладно на чаша топла вода със сока на половин лимон е задължителен елемент на всеки детокс режим. Защо лимон? Лимонът е доказано полезен плод, поради анти-бактериалното, противовирусно и имуностимулиращо действие. Помага и при регулиране на теглото, има свойството да подобрява храносмилателните процеси и действа леко дрениращо. Структурата на лимоновия сок е близка до тази на слюнката и солната киселина, която е основният храносмилателен сок в стомаха и стимулатор на черния дроб да произвежда жлъчен сок, който е необходим при храносмилането. Лимоните са богати на минерали и витамини и помагат за отстраняването на токсини и други нежелани елементи от тялото и храносмилателната система. Киселият цитрусов плод е богат на витамин С- най-важният стимулатор на имунната ни система, а също така важен за усвояването на желязото в организма. Изобилието от калий от друга страна помага за регулиране на кръвното налягане. Лимоните в аюрведичната медицина са слузоредуциращ плод, иначе казано- намаляват количествата слуз и себум, което се произвеждат в тялото. Въпреки силно кислеия вкус на този цитрус, той е е една от най-алкализиращите храни и съдейства за регулирането на алкално-киселинния баланс /рН/ в организма. Друго модерно направление в диетологията – алкалното хранене се базира именно на този принцип – всяка внесена храна в тялото ни променя киселинно-алкалната среда – ако се храним с храна с киселинно рН това означава, че внасяме киселинност. Лимоните съдържат лимонена и аскорбинова киселина, тези слаби киселини се обработват лесно от тялото и се позволява на минералното съдържание на лимоните да алкализира кръвта, иначе казано да послужи за образуването на основи, които да неутрализират внесените чрез другите храни киселини.
В заключение, ако има поне един лесен ритуал, към който би било чудесно за здравето ви, да привикнете, то е да започвате деня си с чаша топла вода и сока от половин лимон. Толкова е просто, а ползите са толкова много, така че си струва усилието.
Бирената мая и правилната и употреба 4 515 views
Диета за плоско коремче 3 097 views
Кое е най-малкото зло – захар, захарин, нутрасуит или стевия? 2 325 views
Сьомга или цаца? 1 699 views
Динена диета – 24 часа, 09.07.2016г 1 284 views
339Публикации